**1η  δραστηριότητα: "Approaching Multicultural Issues and Mixed Ability Classes"**

1.Προώθηση της εκπαίδευσης χωρίς αποκλεισμούς.

2.Ανάδειξη της σημασίας της πολιτισμικής ετερότητας, αποφυγή στερεοτύπων και προκαταλήψεων, τόνωση των δεξιοτήτων των ευαίσθητων κοινωνικά ομάδων.

3.Υιοθέτηση μεθόδων και εργαλείων που θα επιτρέψουν στον εκπαιδευτικό να διδάξει σε ετερογενείς τάξεις με συμπεριληπτικό τρόπο και θα ενισχύσουν τις ικανότητές του για την αποτελεσματικότερη διαχείριση τάξεων με μαθητές μικτών ικανοτήτων.

4.Ενδυνάμωση της αυτοπεποίθησης των μη προνομιούχων μαθητών και αύξηση του βαθμού συμμετοχής τους στη διαδικασία μάθησης, ενίσχυση των εγκάρσιων δεξιοτήτων τους (γραφής και ανάγνωσης ) και των δεξιοτήτων του 21ου αιώνα.

**2η δραστηριότητα:** **"Project Based Learning Setup, Integration and Reflection"**

1.Αξιοποίηση ενός σύγχρονου διδακτικού μοντέλου προσανατολισμένου σε μαθητοκεντρικές παιδαγωγικές προσεγγίσεις.

2.Χρήση σύγχρονων τεχνικών και εργαλείων που αναπτύσσουν τη δημιουργικότητα των μαθητών, δεξιότητες κριτικής σκέψης, ανάληψης πρωτοβουλιών, επικοινωνιακών και κοινωνικών δεξιοτήτων, δεξιότητες επίλυσης προβλημάτων καθημερινής ζωής.

3.Προώθηση της αυτοδιαχειριζόμενης γνώσης.

4.Υιοθέτηση σύγχρονων μορφών αξιολόγησης που ευνοούν την ανατροφοδότηση.

**3η δραστηριότητα:** **" Structured Educational Visit to Schools/Institutes & Training Seminar in Finland"**

1.Διερεύνηση του εκπαιδευτικού συστήματος της Φινλανδίας.

2.Παρατήρηση σε πραγματικό περιβάλλον της οργάνωσης, λειτουργίας και κουλτούρας του Φινλανδικού σχολείου.

3.Επαφή με σύγχρονα διδακτικά εργαλεία, εμπειρικές δράσεις, ελκυστικά προγράμματα δραστηριοτήτων που μειώνουν τις ποιοτικές αποκλίσεις μεταξύ σχολείων, τις διαφορές μεταξύ "καλών" και "κακών" μαθητών και που οδηγούν στην καλύτερη δυνατή αφομοίωση μεταναστών και αλλοδαπών μαθητών.

**Στόχοι που αφορούν το σύνολο των δραστηριοτήτων και των συμμετεχόντων εκπαιδευτικών**

1.Ενσωμάτωση νέων διδακτικών πρακτικών και μεθόδων που αξιοποιούν τις συνέργιες μεταξύ τυπικής και μη τυπικής μάθησης.

2.Ανάπτυξη διαπροσωπικών ικανοτήτων, ικανοτήτων επικοινωνίας και συνεργασίας σε ομάδα, ικανοτήτων ανάληψης πρωτοβουλιών.

3.Ανάπτυξη γλωσσικών δεξιοτήτων (κατανόηση και χρήση της αγγλικής γλώσσας σε πραγματικό περιβάλλον) και ψηφιακών δεξιότητες (χρήση ΤΠΕ ως διερευνητικό εργαλείο).

4.Ενίσχυση της αυτοπεποίθησης, των κινήτρων και της ικανοποίησης που λαμβάνει ο εκπαιδευτικός μέσω της καθημερινής εργασίας.

5.Αναγνώριση της προστιθέμενης αξίας της συνεργασίας σε ευρωπαϊκό επίπεδο σε θέματα διδασκαλίας και μάθησης.

6. Ενδυνάμωση του διδακτικού προσωπικού σε ζητήματα ανάληψης πρωτοβουλιών που σχετίζονται με διεθνικά προγράμματα και αύξηση των ευκαιριών για δημιουργία δικτύου επαφών με εκπαιδευτικούς οργανισμούς άλλων χωρών.